LidanRubinov/Halacha-QA huggingface dataset:
שאלה: בת מצוה בר"ח אייר: בתי מגיעה אי"ה למצוות בכ"ט ניסן. אנו מעונינים לעשות לה מסיבה בר"ח אייר (אור לא אייר). אני לומד עם בתי משניות מסכת פסחים ואנו רוצים לערוך את סיום המסכת במסיבה. (אנחנו אשכנזים). האם זו נחשבת סעודת מצווה ומותר לקיים את המסיבה בר"ח? ואם כן האם מותרים גם ריקודים של הבנות?
תשובה: מסיבת בת מצווה הנעשית באווירה תורנית היא מסיבת מצווה. ניתן לשיר ולשמוע מוסיקה אך לא ריקודים.
שאלה: לאפות לחם ולאכול עם בשר: 1.לספרדים, האם ניתן לאפות לחם בתבנית חלבית נקיה בתנור פרווה ולאחר מכן לאכול עם בשר? 2. לספרדים, האם ניתן להכשיר רשת של תנור שצופתה בטעות בנייר כסף ואפו עליה פצות ולהחזירה להיות לשימוש לאפית דברים בשריים (רק לצורך הנחה של תבניות עליה בתנור ). אם כן, מה דרך ההכשרה?
תשובה: 1.לספרדים מותר. ולאשכנזים, רק אם התבנית החלבית אינה בת יומא (דהיינו: שלא בישלו חלב בתבנית ב24 שעות האחרונות לפני אפיית הלחם). 2. מותר להכשירה על ידי ליבון קל, דהיינו: להניחה בתנור בחום גבוה רבע שעה.
שאלה: דיווח לא מדוייק לקבלת החזר כספי: בננו מקבל טיפול רגשי בעקבות אי אילו קשיים שיש לו. חיפשנו מקום שיש בו סיבסוד מסויים של הקופה, ומצאנו. אך להפתעתינו שרצינו לקבל את ההחזר הכספי, כתבו לנו במסמך שאנו אמורים להביא לקופה, את הפרטים של מנהלת אותו מרכז טיפולי כאילו שהיא זו המטפלת בבננו. נאמר לנו, שמכיוון שלמטפלות מסוימות אין את התעודות שהקופה דורשת, המנהלת מדווחת כאילו היא המטפלת, ולה ישנן התעודות. המנהלת טוענת, שזה סתם עניין שרירותי של הקופה שמצריכה תעודות מסוימות, ואין סיבה אמתית שלא להעניק החזר כספי לכל המטופלים אצל כל המטפלות. ברצוני להדגיש שהמטפלת של בננו היא בעלת תעודות, אך לא מספיקות כנראה לקופה. האם ניתן לדעת הרב לקבל את ההחזר מהקופה?
תשובה: אם זהו הנוהג אז אפשר לקבל החזר. גם הקופות מודעות שזהו הנוהג.
שאלה: נקיונות פסח לאישה בהריון: כל שנה אני מקפידה לנקות את הבית לפסח, השנה ברוך השם אני בתחילת הריון ולכן אני רוצה להימנע מהנקיון שכרוח במאמץ פיזי רב. האם חייבים לנקות גם ארונות בגדים, ארון אמבטיה וכו. ואם לא האם אני צריכה לעשות התרת נדרים בגלל שבשנים הקודמות כן ניקיתי? אציין שאני לא מתכוונת להפסיק לנקות אני רק רוצה להימנע מזה בזמן ההריון. כמו כן, האם אפשר לוותר על הכשרת ארונות המטבח אם נדאג לא לפתוח אותם כלל ולא להשתמש בהם בפסח ולעשות מכירת חמץ?
תשובה: הניקיון לפסח אינו מחייב ניקיון מקלחות, תריסים, חלונות וכדומה. בארונות מטבח לוודא שאין מוצרים מחמשת מיני דגן ולמוכרם. הריון קל, ושיהיה בשעה טובה.
שאלה: משנה מקום משנה מזל: האם הרב יודע מהו המקור לביטוי "משנה מקום משנה מזל"? כמה שחיפשתי בתקליטור התורני זה לא מופיע
תשובה: זה מוזכר בח לגבי אברהם אבינו.
שאלה: אמירת הקדיש על ידי בן זוג של הבת: 1. מצב בו נפטרה אישה ובניה אינם יראי שמיים מלבד 2 בנותיה, האם רשאיות הן לומר קדיש?? (עפ מנהגי ספרד) 2. בן זוגה שאינו בעלה של אחת הבנות מתנדב מרצונו לומר קדיש (כמובן בהסכמה של הוריו החיים), האם רשאי לו?? 3. אישה שהתגרשה האם ישנו דין המתנה לנישואים חדשים?? אשמח לתגובה בהקדם.
תשובה: 1-2. עדיף שהחתן יאמר קדיש. 3. דין המתנה לגרושה 90 יום מן השמים ינוחמו
שאלה: לכתוב על הקלף מהצד השני: לרב דוד חי הכהן לפי מנהגי החיד"א והבא"ח. 1- האם יש איסור ברור שאדם ירשום את שמו על קלף ס"ת מצידו השני של הכתב? 2- כנ"ל לכתוב "נבדק" אחרי שבדקו אותו?
תשובה: 1. אם זה מעבר לקלף הכתוב יש לאסור ואם בחלק הקלף בתחילת הספר שאין שם כתיבה אפשר להקל. 2. כנ"ל.
שאלה: ברכת הריח מחנות סבונים: הרב. בעיר בה אני גר קיימת חנות ובה יש סבונים וריחות שונים שנועדו לעשות ריח- כלומר, בעלי החנות מכוונים לעשות ריח טוב לעוברים ולשבים וגם הסבונים עצמם לא נעשים רק לצורך ניקיון אלא לריח ממש, אולם לא ברור מהו מקור מיכון שיש הרבה סבונים וכן לא ברור ממה מיוצרים אותם סבונים (בהנחה שגם בעלי החנות לא יודעים בדיוק את טיב החומרים וסוגם). רציתי לדעת מהי הברכה שאני צריך לברך על הריח כשאני עובר ליד החנות? השאלה נשאלה בהמשך לשאלה "ברכה על סבון מיוחד"
תשובה: מכיון שעיקר מטרת הריח בסבון היא להעביר ריח רע, אין לברך על כך, מה גם שהוא לא מתכוון להריח.
שאלה: תותים מגידולי תליה באויר: קנינו תותים עליהם רשום גדל בתליה באויר ללא מגע בקרקע. (וגם - נקי משאריות חומרי הדברה.) בתקופה האחרונה לא אכלנו תותים שלמים רק לאחר מעיכה בגלל חשש לתולעים. האם ניתן לאכול את הסוג הזה, כמובן לאחר שטיפה ובדיקה?
תשובה: וברכת ד' מבדיקות שערכנו בשבועות האחרונים, אפשר לקחת את התותים להוריד את הפטוטרת עם מעט מהפרי (לבן עד ירוק בהיר) להכניס לקערה של מים וסבון ולבחוש, לשפוך את המים ולחזור על אותה פעולה שנית. לאחר מכן לנגב את התות ואז אפשר לאכול. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: אבלות - נסיעה לחו"ל: אמי נפטרה בי"ג שבט. ילדי הזמינו (חודשיים לפני שאמי נפטרה) לי ולהם טיול לחו"ל לתאריך ו ניסן. האם אני יכולה לנסוע או שעליי לבטל את הטיול?
תשובה: כאשר הנסיעה לצורך רפואה או מנוחה או לצורך המשפחה מותר (או הפסד ממון). אבל לצורך הנאה או תענוג אסור. תנוחמי מהשמים.
שאלה: אמירת קדיש לאחר עלינו לשבח: אני בשנת אבל ואני מתפלל במקום עבודתי ששם מתפללים בנוסח אשכנז. אצלנו לא נוהגים לומר קדיש אחרי עלינו לשבח. האם אני צריך לומר את הקדיש?
תשובה: תאמר קדיש כפי שנוהגים בבית הכנסת.
שאלה: כללי שימוש בפורום - בנים ובנות: לרב דב ליאור שליט"א : באתר מסוים באינטרנט ישנם פורומים. הפורומים עוסקים בנושאים שונים ומגוונים. במסגרת הפורומים ישנה אפשרות לשיחה אישית, כלומר שיחה בין משתמש אחד למשתמש אחר, ללא צפייה של אדם אחר בתוכן השיחה. א. שאלתנו-האם מותר לבן לדבר עם בת, וכן להפך, במסגרת שיחה אישית זו? ב. האם יש חילוק בגיל המתכתב ת? ג. האם במקרה של דיבור למטרת שידוכים, אך הגיל אינו גיל מתאים כלל לחתונה, האם מותר? ד. במקרה של גיל מתאים אך שיחה שאין מטרתה לשידוכים, מותר? נ.ב: לידיעת הרב, שאלה זו תפורסם בפורום הנ"ל בשביל אנשים שיתכן ואינם יודעים את ההלכה ואנו מעוניינים להציגה בפניהם. מסיבה זו השאלה הופנתה למספר רבנים.(בעז"ה כל תשובה תפורסם בדף אחר, בשביל שכל אחד יבחר את רבו ויכנס דווקא אליו.)
תשובה: לא ראוי לעשות דבר כזה. זה עלול לפרוץ את גדרי הצניעות. מי שיש בו יראת שמיים ימנע מדברים אלו. אם במקרה מדברים, לא באופן קבוע, לא כדי לטפח יחסי ידידות, זה ר. אלא אם כן זה למטרת נישואין. אם עדיין לא הגיע הזמן אין לשחק במשחקים אלו, זה כמו לשחק באש.
שאלה: כללי שימוש בפורום - בנים ובנות: לרב יעקב אריאל שליט"א : באתר מסויים באינטרנט ישנם פורומים. הפורומים עוסקים בנושאים שונים ומגוונים. במסגרת הפורומים ישנה אפשרות לשיחה אישית, כלומר שיחה בין משתמש אחד למשתמש אחר, ללא צפיה של אדם אחר בתוכן השיחה. א. שאלתנו - האם מותר לבן לדבר עם בת, וכן להפך, במסגרת שיחה אישית זו? ב. האם יש חילוק בגיל המתכתב ת? ג. האם במקרה של דיבור למטרת שידוכים, אך הגיל אינו גיל מתאים כלל לחתונה, האם מותר? ד. במקרה של גיל מתאים אך שיחה שאין מטרתה לשידוכים, מותר? נ.ב: לידיעת הרב, שאלה זו תפורסם בפורום הנ"ל בשביל אנשים שיתכן ואינם יודעים את ההלכה ואנו מעוניינים להציגה בפניהם. מסיבה זו השאלה הופנתה למספר רבנים.(בעז"ה כל תשובה תפורסם בדף אחר, בשביל שכל אחד יבחר את רבו ויכנס דווקא אליו.)
תשובה: לא מומלץ. יש חשש לתכתובת לא ראויה ולקשר לא רצוי. איני מבין את שאלה ג. מטרת שידוכים היא חתונה, לא כן?
שאלה: הפרדה במדיח כלים בין חלב לבשר: לכבוד הרה"ג דב ליאור שליט"א ראיתי מספר תשובות בענין הפרדה במדיח כלים בין בשר וחלב,אבל כלן היו שונות ממה שמתרחש במדיח הכלים שלי. ראשית אקדים שאנו נוהגים למעשה כמרן המחבר שנ"ט בר נ"ט מותר לכתחילה. עוד אציין שמעולם לא מצאתי במסננת המדיח שום שארית בשר או חלב מכיון שאנו מקפידים להסיר כל מוצק מן הכלים ולהשאיר אותם רק עם מעט נוזל (כמו טיפות חלב בצלחת או כוס) או שומנים. שלישית,אנו משתמשים בטבליות בעלות מספר חומרים שלכל אחד זמן המסה שונה,כך שבכל הדחה שהכלים עדיין מלוכלכים תמיד יש חומר פוגם,לפעמים הטבליה אינה נמסה עד תום. אם כן האם במציאות זו ששאריות הנוזלים והשומנים המועטים כל כך נשטפים בחומר פוגם,יהיה מותר להדיח יחד כלים בשריים וחלביים? שאלה שניה,תנור חלבי בעל נפח 65 ליטר שאפו בו פיצה חלבית, על גבי רשת בשרית ובין הפיצה לרשת היה נייר אפיה ולא היה מגע ישיר בין המאפה לרשת,האם הרשת כשרה עדיין? מדוע?
תשובה: לגבי המדיח: ביחד - יכול להיות שבדיעבד זה מותר, אך לא נכון לעשות כך. אחד אחרי השני - היות וזה נוקה וישנו חומר פוגם אין בעיה בכל מדיח. הכשרת מדיח לפסח - להפעיל אותו פעם אחת על ריק. לגבי התנור: הרשת נשארה בשרית, כי נייר אפייה מספיק כדי להפריד, אלא אם כן המאפה שומני ועבר שומן.
שאלה: שינויים ותרוצים דחוקים בתורה: הרב. רציתי לדעת מדוע בתורה יש הרבה פעמים כל מיני שינויים וסיבוכים שצריך אחר כך לתרץ עם כל מיני פירושים שנשמעים מאוד דחוקים. לדוג במכירת יוסף עם המידיינים והישמעאלים למי מכרו מי מכר, וכל המפרשים חולקים אחד על השני ומסבירים קצת שונה. אני לא מבקש תירוץ נקודתי (למרות שגם זה חשוב) אלא מדוע התורה כתובה בצורה כזו מה היא מנסה לומר לנו? בכל נקודה ספציפית תמיד אפשר לתרץ בצורה כזו או אחרת אבל מה הרעיון שעומד מאחורי זה? אשמח לקבל מקורות להרחבה
תשובה: לשואל שאלה גדולה שאלת. אכן אין עוד ספר שנכתבו עליו פירושים כה רבים כמו תורת ה'. שבעים פנים לתורה. זו גדולתה של תורת ה' שהיא עמוקה עד מאוד וכוללת בתוכה כל כך הרבה. התורה נקראת "שירה" וכדרכו של השיר אשר בין שורותיו, בין אותיותיו ובין מילותיו חבויים רעיונות, שכדי למוצאם צריך לעמול ולהעמיק, כך היא גם תורתנו הקדושה. וכך כתב הגאון רבי נפתלי צבי יהודה ברלין, ראש ישיבת וולוז'ין, בהקדמת ספרו "העמק דבר" לספר בראשית: בנדרים דף לח העלו בפירוש המקרא "כתבו לכם את השירה", שהוא כל התורה. והרי לא נכתבה בלשון של שירה? אלא על כרחך יש בה טבע וסגולת השירה. כידוע לכל מבין דמשונה מליצת השירה מספור פרוזי. דבשיר - אין הענין מבואר יפה כמו בסיפור פרוזי וצריך לעשות הערות מן הצד, דזה החרוז כיוון לזה הסיפור וזה החרוז כיוון לזה הסיפור. ולא מקרי דרוש אלא כך הוא טבע השיר, אפילו של הדיוט. ומושכל עוד, דמי שיודע בטוב עניין שהביא לידי מליצה זו שנתחבר עליו, מתוק לו אור לשון השיר ודקדוקה הרבה יותר מלאיש שאין לו ידיעה מתכונת העניין ורק בא להתבונן מן המליצה תורף העניין, ומזה עלול הוא להשערות בדויות, שלא להן כוון המשורר. כך הוא טבע התורה, שאין הסיפור שבה מבואר יפה, אלא יש לעשות הערות ופירושים לדקדוקי הלשון, ולא נקרא דרוש, אלא כך הוא פשט המקרא. ומושכל עוד, שאין אדם יכול לעמוד על דקדוק דבר ה' אם לא שמכוון לאיזה דבר הלכה או מוסר ואגדה הבא בקבלה בדברי ח. שנזכה לעמול בתורה ומתוך כך יאיר ה' עינינו בתורתו וישם בלבנו אהבתו ויראתו נאמנה
שאלה: תהילים ובית עלמין: ברצוני לדעת 1. האם לאישה רווקה נשואה מותר לקרוא תהילים בזמן מחזור כאילו הכוונה להחזיר ספר תהילים ספר קודש 2. האם מותר ללכת לבית כנסת בית עלמין
תשובה: 1. היא יכולה לקרוא תהילים ולהחזיק את הספר. 2. יש נהגו שנשים בכלל לא הולכות לבית קברות ובמיוחד בזמן מחזור. אם יש לה צורך מיוחד ללכת, כמו אזכרה של הורים וכד', היא יכולה ללכת.
שאלה: המוקצה שבלהבת אש בשבת: מסכת שבת דף מז עמוד א - כתוב - הנח לנר שמן ופתילה - הואיל דנעשה בסיס לדבר האסור. כנראה האש הוא הדבר האסור. מה אסור בזה? כלי שמלאכתו לאיסור? והלוא יש לו גם שימוש היתר בשבת אז זה בסיס לדבר שלפעמים אסור. אז - מה הדבר האסור באש?
תשובה: בדף מה, א אומרת הגמרא, שלרבי שמעון השמן שבנר מוקצה בשעת הדלקתו מאחר והוקצה למצוותו. ואומר על זה התוספות (ד"ה אלא), שמטעם זה לא היה אסור לטלטל את הנר ואיסור הטלטול הוא רק מאחר והנר והשמן הם בסיס לשלהבת שהיא מוקצה (וכך גם דברי התוספות בדף מז, א, ד"ה "הנח"). ונראה שגם השלהבת מוקצה משום שהוקצתה למצוותה. החזון איש (אורח חיים, מועד, מא, טז) מבאר את הטעם, שבשבת אין דרך לטלטל את השלהבת שמא תכבה ולכן היא מוקצה. ומביא החזון איש עוד טעם, שלעולם (לא רק בשבת) אין דרך לטלטל את הנר, ואם כן, אף שנהנין מהשלבת, מאחר והיא דבר שלעולם לא מטלטלין היא מוקצה. אבל השמן, מאחר ולאחר שהנר יכבה הוא יהיה מותר, כבר עכשיו אין הוא מוקצה אם לא שהוא בסיס לדבר האסור, לשלהבת.
שאלה: התבוננות במסילת ישרים: שאלה א: הרמח"ל כתב: "כללו של דבר, צריך האדם להיות מתבונן בשכלו תמיד בכל זמן ובזמן קבוע לו בהתבודדו, מה הוא הדרך האמיתי לפי חק התורה שהאדם צריך לילך בו. ואחר כך יבוא להתבונן על מעשיו אם הם על הדרך הזה אם לא" וכו. ובדרך קניית הזהירות כתב להתבונן על חומר העבודה, הערות לשלמי הדעת פחותים מהם ולכל ההמון כולו. נמצא מכאן שתי התבוננויות. שאלתי היא: האם יש הבדל בין ההתבוננויות? וא"כ מתי זמן כל התבוננות? שאלה ב: מהו ההבדל בין הזהיר לנקי? (לא הבנתי בבהירות מספיקה מה שכתה הרמח"ל)
תשובה: ההתבוננות הראשונה היא להבין שכל אחד צריך ליצור לעצמו תוכנית עבודה. מעבר ליצירת התוכנית לעבודה על עצמנו יש לתכנן כיצד התוכנית העיקרית מיושמת בחיים עצמם. ההתבוננות שמדבר עליה הרמח"ל בדרך קניית הזהירות מדבר על המחשבות שיכולות להניע את האדם לרצות לקנות את הזהירות. מה עושה את המוטיבציה לקניית מידת הזהירות. כאן הרמח"ל מדבר על מוטיבציה שמונעת על ידי הרצון לשלמות ולגודל. הדרך השניה היא המוטיבציה למימוש עצמי, והדרך השלשית הבנת המשמעות לטוב ולרע של מידת הזהירות. יש הבדל בין הזהיר לנקי. ההבדל הבולט הינו הבדל כמותי. הנקי לא נזהר רק מהדברים שהאקלים החברתי מעודד להקפיד אלא נקי גם מכל הדברים שדורשים עמדה עצמאית ורצון אישי להקפיד עליהם ולא להורות היתר בדבר. במידת הזהירות אדם חיי חיי רשות ומקבל על עצמו שלא לעשות דבר שלא על פי התורה. בנקיות אדם רואה בהלכה הזדמנות להקפיד על ההלכות. במידת הנקיות לא רק מקיימים הלכה אלא מזדהים עם רוח ההלכה. במידת הזהירות אנו עסוקים בעיקר ב"כובש". במידת הנקיות אנו כבר בונים את קומת ה"ישר".
שאלה: מזוזה בממ"ד עם דלת כפולה: אם בנוסף לדלת הביטחון (שבשיגרה תישאר פתוחה) הוסיפו במעבר הממ"ד דלת עץ עם משקוף ומזוזות משלה, האם צריך בפתח זה שתי מזוזות או די באחת בפתח העץ? השאלה נשאלה בהמשך לשאלה "קביעת מזוזה בממ"ד"
תשובה: תלוי במרחק בין הדלתות. אם אין 4x4 אמות די בדלת החיצונית.
שאלה: כפירה דקדושה - אמונה! - שאלה על רבי נתן זיע"א: בתפילות שחיבר מוהרהצו"ק עטרת ראשנו הרבי רבנו נתן מברסלב, וכן בליקוטי תפילות שחיבר ביותר מרוח הקודש (שער נ דקדושה), מובא שמה בעינייני האמונה ושאר התפילות, שיש כפירה כביכול, שהיא אמונה, עד כמה שהקב"ה אוהב אותנו מאוד מאוד, כמו אבא שרוצה שבניו יהיו מוצלחים יותר ממנו - כך הקב"ה! מובא שמה (בקיצור, כמעין, לא מילה במילה כבמילים המדוייקות): "אבא שבשמיים, רחמן מאוד מאוד חוס וחמול עלינו, ותן לנו לנצח אותך, כביכול"! יש פירוש לנצח: להודות להלל לשיר ולשבח! לשיר זמירות לפניו על-פי הפשט אבל הכוונה כאן כמו שבוכים לפני אבא, ואבא אוהב אותנו מאוד מאוד, ומצטער ח"ו, ושמח ורוצה שכביכול (בדגש), שנהיה יותר מוצלחים ממנו. וכשבכיתי מאהבת ה בהתבודדות (למרות שבהשקפותיי אני יותר קשור לחב"ד), גיליתי שגם יש כפירה כביכול, שאינה כפירה אלא אמונה!!! וכמובן שראה שער נ דקדושה רבינו, והגיע לחיה דכתר דאצילות. התפעלתי מזה מאוד, למרות שהייתי בטוח בזה מאוד שה כל-כך אוהב אותנו לרחמיו ושמחתו בנו אין קץ, כדכתיב: "נצר מטעי מעשי ידי להתפאר"! יש לי שאלה: איך רבי נתן תלמידו של רבי נחמן מברסלב, ידע את כל מה שעובר בלב כל יהודי? ואיך ראה את כל הדורות בשער נ שערו של משיח? והרי זה לא פשוט שרק רבי נחמן מברסלב, היה בדרגה של יחידה דכתר דאצילות, ורק בדרגה זו אפשר לראות שערו של משיח? ואי תימא משה רבינו מתעבר בכל הצדיקים, והחידוש (בשם הרהגה"צ רבי אליעזר ברלנד, שחיי בדור הזה): שהחידוש שצדיקים מתעברים לפני שנולדו לעולם. בכל אופן קשה שהרי זכה רק לחיה דכתר דאצילות, ואם היה מתעבר בו היה זוכה ליחידה דכתר דאצילות? ואולי בדרגה שלו כמו אברהם אבינו שנתעבר בו משה רבינו ונתגלה סוד מערת המכפלה וכו, אבל באותה שעה היה זוכה ליותר. אז איך? ואולי, והאם באותו רגע באמת זכה רבינו רבי נתן מברסלב לדרגת משה רבינו (שאלה בדגש)? וכמובן, שאין זה נוגד את הענווה מה שפלות רוח ברך וקומה הפחד והיראה והרטט והזיעה, אך כשמתגברת בלב אהבת ה לא חושבים כ"כ על אלה, ולא על פחד מהעונש (יראת חטא), ואפילו לא על יראת הרוממות, כמדומני וכנראה. ב מראש.
תשובה: ב"ה לך חיים היקר. דיברת בדרגות עליונות מאוד, שאנו האנשים הפשוטים אין לנו כל השגה בהם. צר לי אך אינני רוצה לעסוק במדרגות אלו שאינני מבין בהם, ואף יש לי סיבה נוספת. פעמים רבות, היצר הרע מושך את האדם לעסוק בדברים שלא מקדמים אותו, במקום בדברים שיבנו אותו. הוא יכול להתעסק עם כך המון, אך בסופו של דבר נשאר באותו המקום בלי להתקדם. לכן, הדבר הנכון הוא לבנות מתוך הדרכה מסודרת, להתקדם בשמירת המצוות, להתקדם בלימוד התורה באופן מסודר. שתהיה לך הצלחה רבה. הרב יצחק גרינבלט.
שאלה: תפילה קצרה כנורמה קבועה: ביניהם ספרדים שלדבריהם נוהגים כאר"י בסוף הבאתי להם את הפתרון של משנה ברורה. הבעיה שזה נהפך לנורמה קולקטיבית ועושים כך לכתחילה. השאלה נשאלה בהמשך לשאלה "תפילה קצרה בשחרית"
תשובה: צריך זהירות שלא להפוך דיעבד ללכתחילה.
שאלה: לשאת סידור בכיס המכנסיים: האם מותר לשאת סידור כיס בכיס המכנסים? והאם זה מכבוד הסידור ובייחוד שיש צורך בידים פנויות? האם מותר בשבת לשאת סידור באופן זה לבית הכנסת? ישר כח
תשובה: נראה מספיק מכובד.
שאלה: שאילה בה  בימינו:, באמת על עבודת הקודש! שאלתי: כשלמדנו על דמותו הדגולה של דוד המלך למדנו שתמיד התייעץ בה. אני עומדת כרגע בצומת דרכים חשובה מאוד בשבילי בחיי. איך אוכל להוועץ בה? ושבוע טוב,
תשובה: ח אומרים חכם עדיף מנביא. תמצאי חכם שאת מאמינה ביושר מידותיו ובגדולתו בתורה ואיתו תתייעצי. לחילופין, תלכי לכותל ותקראי הרבה פרקי תהילים ולאחר מכן תחשבי ותחליטי מה כדאי לעשות. בהצלחה.
שאלה: טלית לשליח ציבור בערב שבת ובכלל: שבוע טוב ומבורך, רציתי לשאול האם יש לחזן בערב שבת הלובש טלית חיוב לברך? וכן בערבית בימי חול? האם יש חובה ללבוש טלית בערבית? וכן רציתי לשאול לגבי פרשת הציצית האם החזן חיב לנשק את הציצית בפרשת ציצית? ישר כח ו
תשובה: לשואל, 1. ברכה על הטלית בערב שבת: בהגדרה, מצוות ציצית נוהגת ביום ולא בלילה. בפירושו של דבר זה יש שתי שיטות בראשונים: האחת, שהקובע הוא זמן הלבישה, האם היא ביום או בלילה (שיטת הרמב"ם), והשניה, שהקובע הוא טיב הבגד, האם הוא בגד שלובשים גם ביום או שזהו בגד המיוחד ללילה (שיטת הרא"ש). שתי השיטות מוזכרות בשולחן ערוך (אורח חיים סימן יח סעיף א), וכתבו הרמ"א שם והמשנה ברורה (סעיף קטן ב) שמחמת הספק ההכרעה היא שמי שלובש בלילה בגד של יום שיש בו ארבע כנפות צריך לשים בו ציצית, אך לא יברך ("ספק ברכות - להקל"). לכן, שליח ציבור הלובש טלית בערב שבת, אם הוא לובש אותה לפני שקיעת השמש, כגון בתפילת מנחה או בקבלת שבת שלפני השקיעה, צריך לברך עליה  ואם לבש אותה אחרי השקיעה - לא יברך (עיין משנה ברורה שם ס"ק ז, לגבי בין השמשות). 2. בערבית של יום חול אין לברך, מהטעם הנ"ל. 3. לבישת הטלית על ידי שליח הציבור איננה נובעת מהחובה ללבוש ציצית אלא זהו עניין של כבוד התפילה וכבוד הציבור, שהשליח שמתפלל עבורם יהיה עטוף בטלית, כדברי הגמרא במסכת ראש השנה (יז ע"ב) "מלמד שנתעטף הקדוש ברוך הוא כשליח ציבור". וכך פסקו המגן אברהם (סימן יח סק"ב) והמשנה ברורה (שם סק"ה) שכל שליח ציבור יהיה עטוף בטלית, אך יש שלא נהגו כך והדבר תלוי במנהג המקום. לכן העובר לפני התיבה צריך לשאול את רב בית הכנסת והגבאים מהו מנהג המקום, ואם המנהג אינו ברור - רצוי להתעטף בטלית. 4. נישוק הציצית בשעת אמירת פרשת ציצית איננו חובה מן הדין אלא מנהג טוב וחיבוב מצווה (שולחן ערוך ורמ"א אורח חיים סימן כד סעיף ד). נהוג שגם שליח הציבור עושה זאת, אבל בתפילת ערבית הדבר אינו נהוג, לא על ידי שליח הציבור ולא על ידי הקהל בציצית שב"טלית קטן" שעליהם, מאחר שהלילה איננו זמן חיוב בציצית, כאמור (כך גם ראיתי בספר 'הלכה ברורה' מאת הרב דוד יוסף, חלק א, קיצור ההלכות עמ' לג סעיף ו).
שאלה: עניין תשלומין אם שכח במנחה : רציתי לשאול בבקשה לעניין תשלומין במנחה. חזרתי לביתי בשעה של מנחה גדולה אך העדפתי להמשיך בעיסוקי וללכת למנחה קטנה יחד עם ערבית אך אח"כ שכחתי מה הדין לעניין תשלומין? ניתן להשלים את זה? והאם זה נקרא כאילו זה פושע וזה במזיד?
תשובה: אם בדרך כלל אתה מתפלל מנחה גדולה והפעם בחרת לא להתפלל כרגיל זה נראה קרוב לפשיעה. ובכל אופן נראה שאפשר להתפלל תשלומין. ובוודאי שאין זה מזיד.
שאלה: איך לעשות התרת נדרים: אם אני רוצה להתיר נדר אני צריכה להגיד את הנוסח של התרת נדרים בפני שלושה אנשים וכך הנדר יותר? השאלה נשאלה בהמשך לשאלה "התרת נדרים"
תשובה: כל מציאות לנדור נדר היא בעייתית. את התרת הנדר יש לעשות בפני רב בכדי שיברר את כל העניין.
שאלה: חרקים בדגים: לרב שמעתי את השיעור של הרב בכנס של מכון התורה והארץ בעניין חרקים בדגים וטפילים בדגים. לא הבנתי אם הרב אוסר או מתיר לצרוך דגים כאלו, גם בפנייתי לכושרות הציגו שיש מחלוקת. ולא הורו לי כיצד לנהוג. בשבוע שעבר קראתי את פינתו של הרב ביגל בעלון צהר שם הבנתי שכלל החרקים הללו מותרים מהתורה וכן ע"פ השו"ע. ברצוני לשאול: 1. כיצד עלי לנהוג למעשה? 2. האם יש הבדל בין תולעי "אניסקיס" לבין שאר החרקים? (הרב ביגל לא חילק)
תשובה: אכן יש מחלוקת בנושא. האוסרים סבורים שמכיון שהמדע גילה שהתולעים באות מבחוץ הן אסורות. המתירים סבורים שמכיון שבכלים טבעיים לא ניתן היה לגלות עובדה זו ובעינינו ראינו אותן רק בתוך הדגים הן מותרות. יעשה כל אחד כפי הבנתו.
שאלה: חייל תושב י-ם בפורים: הרב אני תושב ירושלים וביום ראשון אני צריך לחזור ליחידה וביום אהיה במקום שלא קוראים מגילה, מה אעשה?
תשובה: הזמן הקובע לחיוב מצוות פורים הוא עלות השחר, ולכן אם ביום ראשון י"ד אדר תהיה בירושלים ובט"ו תהיה בבסיסך יצא שהנך פטור מחג הפורים וחלילה לעשות כך!! ולכן יש לך מספר אפשרויות: א. להשאר בבסיס בשבת, ובכך לנהוג את מצוות החג במוצ"ש. ב. לשהות במוצ"ש במקום פרוז ולישון שם, ובכך לקיים מצוות החג ביום י"ד כדין פרוז בן יומו. ג. לבקש יום חופש ולחזור ליחידה ביום שני לאחר קריאת המגילה בירושלים. תתייעץ עם רב יחידה.
שאלה: קיום מצוות משלוח מנות בצה"ל: לרב אהיה בפורים ביחידה, כיצד אפשר לקיים מצוות משלוח מנות?
תשובה: מצוות משלוח מנות ניתן לקיים ע לידי רכישת מזון בשק"ם או ניתן להחליף מנות בארוחת צהריים ובכך לקיים את המצווה.
שאלה: פעילות מבצעית בזמן קריאת המגילה: לרב אני מ"מ בפלוגת בייניש המחזיקה קו, האם מותר לקרוא את המגילה לפני הלילה או עדיף לאחר חצות במצב כזה?
תשובה: קריאת מגילה מזמן פלג המנחה שנויה במחלוקת הפוסקים (שו"ע תרצב, וביה"ל שם) ובשעת הדחק מקילים. אך השנה שפורים חל בשבת וחכמים אסרו לקרוא מגילה בשבת (כפי שנוהגים כאשר מתקיים בפורים משולש), ולכן החיילים שאינם יכולים לקרוא המגילה בצאת השבת יקראו אותה לאחר סיום הפעילות המבצעית במשך הלילה.
שאלה: החזרת שכירות לדייר בגלל נפילת טיל על הבית: השכרנו דירה לזוג ששילם מראש. במלחמה האחרונה הבית נפגע.הדיירים נאלצו לעבור למגורים חלופי.הם ביקשו מכתב למס רכוש שהם שילמו שכירות מראש. הם אכן קיבלו אישור. הם קיבלו החזר ממס רכוש אך דורשים מאיתנו את החזר הכסף עבור התקופה בה לא גרו בדירה מאונס. כיצד עלינו לנהוג איתם?
תשובה: לגבי נידון שאלתכם התשובה היא פשוטה: כיון שהמנהג במקרים אלו לפנות למס רכוש ולקבל את הפיצוי על תקופת השכירות שנאנסה מכם ושילמתם עליה, אין מקום לבוא ולדרוש שוב את הכסף הנ"ל מהמשכיר. הרב אברהם אחיה שוקרון
שאלה: קריאת פרשת זכור מס"ת ללא מניין: לרב אני אהיה בשבת זכור ביחידתי ללא מניין, האם מותר להוציא ס"ת?
תשובה: כאשר אין מניין מותר להוציא ס"ת ולקרוא פרשת זכור אף ביחיד, ללא ברכות בתחילה ובסוף. ולדעת פוסקים רבים יוצאים בכך ידי חובת המצווה מהתורה, שאין חיוב במניין בקריאתה.
שאלה: מנין בבית הקברות באזכרה?: יש לנו אזכרה בעוד כמה ימים. האם חובה שיהיה מנין לקדיש בבית הקברות או שאפשר להסתפק במנין בשלוש התפילות בבית הכנסת ולבית הקברות אפשר לעלות עם המשפחה הגרעינית בלבד?
תשובה: עדיף מניין, לפעמים בבית העלמין מוצאים אנשים שישלימו מניין לאמירת הקדיש. ללא מניין יש להסתפק באמירת הקדישים בבית הכנסת. יש נוהגים לומר קדיש כל השבוע עד יום האזכרה כולל (גשה"ח יב,ב.צרור החיים עמ' 105כותב זאת כמנהג יחיד ולא בלשון יש נוהגים. בית מועד לכל חי עמ' 166)
שאלה: נשיקת תפילין בעת התפילה: על המענה, בענין נשיקת תפילין ב-"ישמחו השמים", ב"פותח את ידיך" וב-"יוצר אור". הש"ע מזכיר רק ב"קשרתם לאות, והיו לטוטפות", לא מזכיר מקומות ספציפיים אחרים. מדוע ההשמטה? כתבת על 3 מראי מקום שונים, האם כל אחד מהם מחייב רק במקום אחד ולא את השנים האחרים? מי זה "טעמי המנהגים", ליקוטי מהרי"ח ושער הכוונות? השאלה נשאלה בהמשך לשאלה "לנשק תפילין ב"פותח את ידך" ועוד"
תשובה: ישנם מקורות שונים. החיוב הוא בנאמר בשו"ע. היתר לנהוג כמנהג קהילתו, אם כך נוהגים רובם, ואם לאו אינו חייב.
שאלה: שני קוראים למגילה: האם מותר להחליף קוראים באמצע המגילה?
תשובה: כן, בתנאי שכל אחד מהם שומע את חברו ויוצא י"ח בקריאת כל המגילה וברכותיה מבלי להשמיט דבר. כמו"כ ההחלפה תיעשה ללא מילים.
שאלה: שם שקראתי לבני: בני בן 17. כשהייתי בהריון חלמתי על דוד שלי חלום ובבוקר התבשרתי שהוא נפטר. הרגשתי שאני צריכה לתת לבני שם נוסף על שם הדוד שנפטר וכך עשיתי. לדוד ההוא היו חיים קשים. גדל בלי הורים. התחתן 3 פעמים, ילדיו התנכרו לו ובכלל היה אדם קשה. ומה שקורה עכשיו שבני מגלה תכונות מאוד קשות. לא מסתדר עם הסביבה. אין לו חברים. כל הזמן מתלונן. ואם אני משחזרת לאחור תמיד היה קשה רק שהלך והחמיר ואני מודאגת לעתיד. האם יש משמעות מיסטית לשם הנוסף שהענקתי לו? כמו כן, חומר למחשבה שהעסיק אותי. הדוד שלי עליו ה היה חולה בליבו ונפטר באופן פתאומי מדום לב. ובני שיבל"א יש לו אוושה בלב. מה מציע לי כבוד הרב לעשות בנוגע לשם הנוסף (נתן) השם הראשון יניב?
תשובה: כדאי לעשות לבנך פדיון נפש, ובמקום- לקרוא לו נתנאל (בזמן עליה לתורה).
שאלה: גרביונים לנשים: בהמשך לשאלתי, זה אומר שאם אשה הולכת עם חצאית עד הברך (ולא עד כף הרגל) צריכה לשים גרביונים? השאלה נשאלה בהמשך לשאלה "גרביונים לנשים "
תשובה: כן, יש לכסות את הרגליים שלא יתגלו ובזכות הצניעות תבוא הברכה.
שאלה: יארצייט בניסן: לרב, יום השנה של אבא ע"ה חל ב ג בניסן. מתי צריך לעלות לקבר: בו ביום או בכ"ט באדר? הערה - משפחתנו אשכנזית. ובשורות טובות.
תשובה: מותר לעלות לקבר בחודש ניסן. אולם מאחר ואין מספידים בחודש זה, נהגו חלק מהאשכנזים שלא לעלות לקבר בחודש ניסן אלא להקדים לפני ראש חודש או לאחר לאחר ראש חודש אייר. לכן, אם אתם נוהגים כך, במקרה שלכם, ראוי להקדים. כמובן, שכל דיני השנה נוהגים ב-ג' בניסן. בשורות טובות
שאלה: שיעורי תורה: אני בחור נכה במצב פיזי מאוד קשה ואני רתוק לבית ולמיטה. יש חובה לקבוע עתים לתורה ולצערי הרב אינני יכול לשיעורי תורה לאור מצבי הפיזי הקשה, רציתי לברר אם אני יוצא ידי חובת קביעת עתים לתורה ע"י צפייה בטלויזיה בערוצי "הידברות" ו"ערוץ מאיר"?
תשובה: בהחלט, לימוד תורה יכול להיות בדרך זו באותה מידה.